b'\n_START_ARTICLE_\nPal\xc5\xabkan\xc5\xb3 norm\xc5\xb3 skirtingomis valiutomis apsikeitimo sandoris\n_START_PARAGRAPH_\nPal\xc5\xabkan\xc5\xb3 norm\xc5\xb3 skirtingomis valiutomis apsikeitimo sandoris (angl. cross-currency swap, CCSW) \xe2\x80\x93 Pal\xc5\xabkan\xc5\xb3 norm\xc5\xb3 apsikeitimo sandoriui analogi\xc5\xa1kas susitarimas, pagal kur\xc4\xaf periodi\xc5\xa1kai kei\xc4\x8diamasi pal\xc5\xabkan\xc5\xb3 mok\xc4\x97jimais skirtingomis valiutomis. Gali b\xc5\xabti kei\xc4\x8diami fiksuoti mok\xc4\x97jimai \xc4\xaf fiksuotus, kintami \xc4\xaf kintamus, arba fiksuoti \xc4\xaf kintamus. Sandorio prad\xc5\xbeioje ir pabaigoje apsikei\xc4\x8diama ir pagrindin\xc4\x97mis sandorio sumomis. Pal\xc5\xabkan\xc5\xb3 norm\xc5\xb3 skirtingomis valiutomis apsikeitimo sandoriui b\xc5\xabdinga ta pati rizika kaip ir Pal\xc5\xabkan\xc5\xb3 norm\xc5\xb3 apsikeitimo sandorio, bet papildomai sandorio \xc5\xa1alys gali patirti valiut\xc5\xb3 rizik\xc4\x85. Pal\xc5\xabkan\xc5\xb3 norm\xc5\xb3 skirtingomis valiutomis apsikeitimo sandoris tinka investuotojams, kurie nori pakeisti pal\xc5\xabkan\xc5\xb3 i\xc5\xa1laidas ar pajamas viena valiuta \xc4\xaf kit\xc4\x85, kartu prisiimdami galim\xc4\x85 valiutos kurso rizik\xc4\x85.'